Id-Deċiżjoni tal-Kummissjoni
ta' l-24 ta' Mejju 1996
li taddatta l-Annessi IIA u IIB tad-Direttiva tal-Kunsill 75/442/KEE dwar l-iskart
(Test b'relevanza għaż-ŻEE)
(96/350/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 75/442/KEE tal-15 ta' Lulju 1975 dwar l-iskart [1], kif emendata bid-Direttiva 91/692/KEE [2], u partikolarment l-Artikolu 17 tagħha,
Billi d-dispożizzjoni msemmija hawn fuq tippermetti lill-Kummissjoni tadatta l-Anness IIA u IIB mad-Direttiva 75/442/KEE;
Billi l-Kummissjoni hija megħjuna f'din il-biċċa xogħol mill-Kumitat, kompost minn rappreżentanti ta' l-Istati Membri u presjedut minn rappreżentant tal-Kummissjoni, stabbilit skond l-Artikolu 18 tad-Direttiva 75/442/KEE;
Billi l-miżuri previsti b'din id-Deċiżjoni huma b' mod konformi ma' l-opinjoni tal-Kumitat imsemmi hawn fuq,
ADOTTAT DIN ID-DEĊIŻJONI:
L-Artikolu 1
L-Annessi IIA u IIB mad-Direttiva 75/442/KEE huma mibdula bl-Annessi IIA u IIB mad-Deċiżjoni preżenti.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-24 ta' Mejju 1996.